بنت دوق ايكستر

بنت دوق ايكستر () ، هى الة تعذيب بتنتمى لنوعية الات التعذيب عن طريق المط " الراك The Rack ". ظهرت فى انجلترا سنة 1447 و كانت عبارة عن ترابيزه بينيموا عليها الضحيه و يمطوه عن طريق شده من الناحيتين لغاية مفاصله و ضلوعه ما تخرج من بعض.
" الراك " او الة المط كانت زى ترابيزه فى العاده من الخشب اعلى من الارض شويه و فيها ملف فى طرف من الترابيزه او فى الطرفين. كانت ببتربط الرجلين فى طرف الترابيزه او فى الملف و الايدين بتتربط فى الملف التانى و بعدين يبتدى تعذيب الضحيه بتدوير الملفات بطريقه عكسيه ب ان الجسم يتمط لغاية المفاصل ما تطلع من بعض. محاكم التفتيش التابعه للكنيسه الكاتوليكيه استخدمت الراك.

النسخه الانجليزيه للراك ظهرت فى لندن سنة 1447 و كانت محطوطه فى برج لندن و بيتقال ان اسمها على اسم " جون هولاند دوق ايكستر التانى John Holland, 2nd Duke of Exeter " اللى كان رئيس البرج سنة 1447. استعمال الراك فى انجلترا ما كانش معروف زى ما كان معروف فى فرنسا لكن اتصنع فى انجلترا مع بداية تطبيق القوانين المدنيه فى انجلترا فى عهد هنرى الساتت Henry VI كوسيله للتعذيب. و فى عهد الملكه اليزابيث الأولى Elizabeth I بقت الة التعذيب بتاعة الدوله مش بتاعة المحاكمات القانونيه ، لكن لما اقترح استعمال الالة المريعه فى محاكمه قضائيه فى عهد تشارلز الاول Charles I لإستخلاص اعترافات من جون فيلتون John Felton اللى إغتال جورج فيليرس George Villiers دوق بكنجهام الاول رفض القضاه استعمالها فى المحاكمه و قالوا ان استخدامها غير قانوى فى المحاكمات.

بنت دوق ايكستر لسه لغاية دلوقتى محفوظه فى برج لندن كتراث من العصور الوسطى.
 مصادر 

تصنيف:الات تعذيب